text: नई दिल्ली। इंडिपेंडेंस डे के मौके पर कंगना रनौत की अपकमिंग फिल्म 'मणिकर्णिका: झांसी की रानी' का पहला पोस्टर रिलीज किया गया है। ये पोस्टर बेहद शानदार है। आंखों में आग, हाथों में तलवार और पीठ पर बेटे को लिए झांसी की रानी बनीं कंगना एक साथ सभी इमोशन्स को बखूबी दिखा रही हैं। इसी बीच इस पिल्म से सबंधित बॉलीवुड अभिनेत्री कंगना रनौत का एक बयान आया है। अपनी आगामी फिल्म 'मणिकर्णिका : द क्वीन ऑफ झांसी' की कहानी बताते हुए कंगना सम्मानित महसूस करती हैं। बता दें कि इस फिल्म की शूटिंग के समय घुड़सवारी करने पर कंगना दो दिन तक बुखार से पीड़ित हो गई थीं।